**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO PERDAVIMO MOLĖTŲ RAJONO SAVIVALDYBĖS ADMINISTRACIJAI**

2018 m. rugsėjo   d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, 20 punktu, atsižvelgdama į Molėtų menų mokyklos 2018 m. rugsėjo 3 d. raštą Nr. D7-66 „Dėl savivaldybės turto pripažinimo nereikalingu naudoti Molėtų menų mokyklos veiklai“, Molėtų menų mokyklos direktoriaus 2018 m. rugsėjo 3 d. įsakymą Nr. V1-64 „Dėl savivaldybės turto pripažinimo nereikalingu naudoti Molėtų menų mokyklos veiklai“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybės administracijai patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų menų mokyklos patikėjimo teise valdomą nekilnojamąjį turtą, esantį Molėtų r. sav., Molėtų m., Jaunimo g. 5A:
	1. pastatą – specialiąją internatinę mokyklą (registro Nr. 90/18832, unikalus Nr. 6296-0000-4023, plane pažymėtas 2C3p, pastatytas 1962 m., bendras plotas – 2710,19 kv. m). Pastato inventorinis Nr. 115, įsigijimo vertė – 281807,81 Eur, likutinė vertė 2018 m. rugsėjo 1 d.– 157419,57 Eur;
	2. pastatą – valgyklą (registro Nr. 90/18832, unikalus Nr. 6296-0000-4034, plane pažymėtas 3M1p, pastatytas 1962 m., bendras plotas – 575,30 kv. m). Pastato inventorinis Nr. 116, įsigijimo vertė – 57209,51 Eur, likutinė vertė 2018 m. rugsėjo 1 d.– 33081,52 Eur.
2. Įgalioti Violetą Urbanavičienę, laikinai einančią Molėtų menų mokyklos direktoriaus pareigas, pasirašyti šio sprendimo 1 punkte nurodyto turto perdavimo – priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras